पाड़ीव | कस्बे के कालंद्री रोड पर चोदरा माता मंदिर के सामने से करणेश्वर महादेव मंदिर तथा मंडवाड़ा तक जाने के लिए कच्चा रास्ता बना हुआ। इस रास्ते पर इन दिनों बड़े-बड़े गड्ढे हो गए है, जिससे यहां से गुजरने वाले वाहन चालकों और राहगीरों को परेशानियों का सामना करना पड़ता है। इस रोड पर पाडीव व मंडवाड़ा के किसानों के खेत स्थित है और अभी फसलों की कटाई का कार्य किया जा रहा है, जिससे किसानों को इस रास्ते से आने-जाने में परेशानी हो रही है। साथ ही हादसे का भी अंदेशा लगा रहता है।